CELEX: 32010L0037
Language: lv
Date: 2010-06-17 00:00:00
Title: Komisijas Direktīva 2010/37/ES ( 2010. gada 17. jūnijs ), ar kuru groza Direktīvu 2008/60/EK, ar ko nosaka īpašus saldinātāju tīrības kritērijus  (Dokuments attiecas uz EEZ )

18.6.2010   
            
            
               LV
            
            
               Eiropas Savienības Oficiālais Vēstnesis
            
            
               L 152/12
            
         KOMISIJAS DIREKTĪVA 2010/37/ES
   (2010. gada 17. jūnijs),
   ar kuru groza Direktīvu 2008/60/EK, ar ko nosaka īpašus saldinātāju tīrības kritērijus
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1333/2008 par pārtikas piedevām (1) un jo īpaši tās 30. panta 5. punktu,
   apspriedusies ar Eiropas Pārtikas nekaitīguma iestādi (EFSA),
   tā kā:
   
               (1)
            
            
               Komisijas Direktīvā 2008/60/EK (2), ar ko nosaka īpašus saldinātāju tīrības kritērijus, noteikti pārtikas produktos lietojamie saldinātāju tīrības kritēriji, kas uzskaitīti Eiropas Parlamenta un Padomes 1994. gada 30. jūnija Direktīvā 94/35/EK par saldinātājiem, kurus lieto pārtikas produktos (3).
            
         
               (2)
            
            
               Eiropas Pārtikas nekaitīguma iestāde (EFSA) novērtēja informāciju par neotama kā saldinātāja un garšas pastiprinātāja lietošanas drošumu un 2007. gada 27. septembrī sniedza atzinumu (4). Ņemot vērā ieteiktos lietojuma veidus, tiek uzskatīts par lietderīgu atļaut minētās pārtikas piedevas lietošanu. Tādēļ ir jāpieņem specifikācijas attiecībā uz šo pārtikas piedevu, kurai kā E numurs ir piešķirts E 961 numurs.
            
         
               (3)
            
            
               Jāņem vērā piedevu specifikācijas un analītiskās metodes, kas norādītas Pārtikas kodeksā, kuru izstrādājusi Apvienotā ekspertu komiteja par pārtikas piedevām (JECFA). Turklāt jāpielāgo īpašie tīrības kritēriji, lai vajadzības gadījumā ņemtu vērā attiecīgo smago metālu pieļaujamā satura robežvērtības.
            
         
               (4)
            
            
               Tādēļ attiecīgi jāgroza Direktīva 2008/60/EK.
            
         
               (5)
            
            
               Šajā direktīvā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO DIREKTĪVU.
   1. pants
   Direktīvas 2008/60/EK I pielikumu groza saskaņā ar šīs direktīvas pielikumu.
   2. pants
   1.   Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības vēlākais līdz 2011. gada 31. martam. Dalībvalstis tūlīt dara Komisijai zināmu minēto noteikumu tekstu.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.
   
      Briselē, 2010. gada 17. jūnijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 354, 31.12.2008., 16. lpp.
   
      (2)  OV L 158, 18.6.2008., 17. lpp.
   
      (3)  OV L 237, 10.9.1994., 3. lpp.
   
      (4)  Ekspertu grupas jautājumos, kas saistīti ar pārtikas piedevām, aromatizētājiem, pārstrādes līdzekļiem un materiāliem, kas nonāk saskarē ar pārtiku, pēc Eiropas Komisijas pieprasījuma sniegts zinātnisks atzinums par neotamu kā saldinātāju un garšas pastiprinātāju. The EFSA Journal (2007) 581, 1.–43. lpp.
   
      PIELIKUMS
      Direktīvas 2008/60/EK I pielikumā pēc ieraksta E 959 iekļauj šādu ierakstu E 961:
      
         
                     “E 961   NEOTAMS
                     
                  
               
                     
                        Sinonīmi
                     
                  
                  
                     N-[N-(3,3-dimetilbutil)-L-α-aspartil]-L-fenilalanīna 1-metilesteris,
                     N(3,3-dimetilbutil)-L-aspartil-L-fenilalanīna metilesteris.
                  
               
                     
                        Definīcija
                     
                  
                  
                     Neotamu iegūst aspartāma reakcijā ar 3,3,-dimetilbutiraldehīdu un ūdeņradi pie paaugstināta spiediena metanola šķīdumā pallādija/oglekļa katalizatora klātbūtnē. To izdala un attīra filtrējot; šim nolūkam var izmantot diatomītu. Pēc šķīdinātāja atdalīšanas destilējot, neotamu mazgā ar ūdeni, izdala centrifugējot un visbeidzot žāvē vakuumā.
                  
               
                     
                        CAS Nr.:
                  
                  
                     165450-17-9
                  
               
                     Ķīmiskais nosaukums
                  
                  
                     N-[N-(3,3-dimetilbutil)-L-α-aspartil]-L-fenilalanīna 1-metilesteris
                  
               
                     Ķīmiskā formula
                  
                  
                     C20H30N2O5
                     
                  
               
                     Molekulmasa
                  
                  
                     378,47
                  
               
                     
                        Apraksts
                     
                  
                  
                     Balts vai pelēkbalts pulveris
                  
               
                     Pamatvielas saturs
                  
                  
                     Sausnā ne mazāk kā 97,0 %
                  
               
                     
                        Identifikācija
                     
                  
               
                     Šķīdība
                  
                  
                     4,75 % (masas %) 60 °C temperatūrā ūdenī, šķīdināms etanolā un etilacetātā
                  
               
                     
                        Tīrība
                     
                  
               
                     Ūdens saturs
                  
                  
                     Ne vairāk kā 5 % (Karla Fišera metode, parauga lielums 25 ± 5 mg)
                  
               
                     pH
                  
                  
                     5,0 – 7,0 (0,5 % ūdens šķīdums)
                  
               
                     Kušanas temperatūra
                  
                  
                     no 81 °C līdz 84 °C
                  
               
                     N-[(3,3-dimetilbutil)-L-α-aspartil]-L-fenilalanīns
                  
                  
                     ne vairāk kā 1,5 %
                  
               
                     Svins
                  
                  
                     ne vairāk kā 1 mg/kg”